Euroopa Kohtu (kuues koda) 6. oktoobri 2008. aasta määrus – Société Roquette Frères vs. Direction générale des douanes et droits indirects et Recette principale de Gennevilliers de la direction générale des douanes et droits indirects

(kohtuasi C‑466/06)

Kodukorra artikli 104 lõige 3 – Suhkruturu ühine korraldus – Isoglükoos – Tootmiskvootide andmiseks kasutatavate põhikoguste kinnitamine – Vahesaadusena toodetud isoglükoos – Määruse (EMÜ) nr 1785/81 artikli 24 lõige 2 – Määruse (EÜ) nr 2038/1999 artikli 27 lõige 3 – Määruse (EÜ) nr 2073/2000 artikkel 1 – Määruse (EÜ) nr 1260/2001 artikli 11 lõige 2 – Määruse (EÜ) nr 1745/2002 artikkel 1 – Määruse (EÜ) 1739/2003 artikkel 1 – Põhitoodangumaksud – Kvoodisüsteemi kohaldamise üksikasjalikud eeskirjad –Imporditud töödeldud toodetes sisalduva suhkrukoguse arvessevõtmine – Eksporditava ülejäägi arvutamine – Tõenäolise keskmise kahjumi arvutamine

Põllumajandus – Ühine turukorraldus – Suhkur – Isoglükoos – Tootmiskvoodid (Nõukogu määrus nr 1785/81, artikli 24 lõige 2; nõukogu määrus nr 2038/1999, artikli 27 lõige 3 ja artikli 33 lõike 1 punkt c; nõukogu määrus nr 1260/2001, artikli 11 lõige 2 ja artikli 15 lõike 1 punkt c; komisjoni määrus nr 1443/82, muudetud määrusega nr 392/94, artikli 5 lõike 5 esimene lõik; komisjoni määrus nr 2073/2000, artikkel 1; komisjoni määrus nr 314/2002, muudetud komisjoni määrusega nr 1140/2003, artikli 6 lõige 4; komisjoni määrus nr 1745/2002, artikkel 1, ja komisjoni määrus nr 1739/2003, artikkel 1) (vt punktid 44, 45, 51–53, 56–60, resolutsiooni punktid 1 ja 2)

Ese

Eelotsusetaotlus – Tribunal de grande instance de Nanterre – Määruse (EMÜ) nr 1785/81 artikli 24 lõike 2, määruse (EÜ) nr 2038/1999 artikli 27 lõike 3, määruse (EÜ) nr 2073/2000 artikli 1, määruse (EÜ) nr 1745/2002 artikli 1 lõike 2 ja määruse (EÜ) nr 1739/2003 artikli 1 kehtivus – Suhkrusektori turgude ühine korraldus – Isoglükoosi tootmiskvoodid – Vahesaadusena kasutatud isoglükoosi (mitte)arvestamine – Määruste (EMÜ) nr 1443/82 ja (EÜ) nr 314/2002 kehtivus – Maksete arvutamine isoglükoosi toodangu alusel.

Resolutsioon

1. Esimese eelotsuse küsimuse uurimisel ei ilmnenud asjaolusid, mis mõjutaksid nõukogu 30. juuni 1981. aasta määruse (EMÜ) nr 1785/81 suhkrusektori turgude ühise korralduse kohta artikli 24 lõike 2; nõukogu 13. septembri 1999. aasta määruse (EÜ) nr 2038/1999 suhkrusektori turgude ühise korralduse kohta artikli 27 lõike 3; komisjoni 29. septembri 2000. aasta määruse (EÜ) nr 2073/2000 (millega vähendatakse suhkrusektori tootmiskvootide korraga tagatud koguseid ning rafineerimistehaste eeldatavaid impordi soodusrežiimiga hõlmatud maksimumtarnevajadusi turustusaastaks 2000/2001) artikli 1; nõukogu 19. juuni 2001. aasta määruse (EÜ) nr 1260/2001 suhkrusektori turgude ühise korralduse kohta artikli 11 lõike 2; komisjoni 30. septembri 2002. aasta määruse (EÜ) nr 1745/2002 (millega vähendatakse suhkrusektori tootmiskvootide korraga tagatud koguseid ning rafineerimistehaste eeldatavaid impordi soodusrežiimiga hõlmatud maksimumtarnevajadusi turustusaastaks 2002/2003) artikli 1 ning komisjoni 30. septembri 2003. aasta määruse (EÜ) nr 1739/2003 (millega vähendatakse suhkrusektori tootmiskvootidega tagatud koguseid ning rafineerimistehaste eeldatavaid impordi soodusrežiimiga hõlmatud maksimumtarnevajadusi turustusaastaks 2003/2004) artikli 1 kehtivust.